Sistem Administrasi Manunggal Satu Atap

Sistem Administrasi Manunggal Satu Atap (disingkek SAMSAT), atau dalam Bahasa Inggris One-stop Administration Services Office, adolah suatu sistem administrasi nan dibantuak untuak mampalanca jo mampacapek palayanan kapantiangan masyarakaik jo urang banyak nan kagiatannyo diselenggaraan dalam ciek gedung. Contohnyo dari SAMSAT adolah dalam pangurusan dokumen kandraan bamotor.

 Samsat di Indonesia 
jmpl|560x560px|Suasana ruang tunggu pagambilan STNK jo BPKB di kantua SAMSAT dr. Soebandi, Jember, Jawa Timur
Samsat marupokan suatu sistem karajosamo sacaro tapadu antaro Polri, Dinas Pandapatan Provinsi, jo PT Jasa Raharja (Persero) dalam pelayanan untuak manabikan Surek Tando Nomor Kandraan Bamotor jo Tando Nomor Kandraan Bamotor nan dikaikan jo pamasukan pitih ka kas negara baiakmalalui Pajak Kandraan Bamotor (PKB), Bea Balik Namo Kandraan Bamotor, jo Sumbangan Wajib Dana Kecelakaan Lalu Lintas Jalan (SWDKLLJ), jo dilaksanakan pado ciek kantua nan dinamoan "Kantua Basamo Samsat".

Dalam hal iko, Polri mamiliki fungsi panabikan STNK; Dinas pandapatan Provinsi manetapkan gadangnyo Pajak Kandraan Bamotor (PKB) jo Bea Balik Namo Kandraan Bamotor (BBN-KB); sadangkan PT Jasa Raharja nan mangelola Sumbangan Wajib Dana Kecelakaan Lalu Lintas Jalan (SWDKLLJ).

Lokasi kantua basamo samsat umumnyo barado di lingkuangan kantua polri satampek, atau di lingkuangan Satlantas/Ditlantas Polda satampek.

Samsat ado di masiang-masiang di 34 provinsi sa-Indonesia, yaitu Pajak Kandraan Bamotor, Papanjangan STNK, maambiak TNKB, maambiak BPKB, jo maambiak pelat nomor atau nomor polisi untuak sagalo jenis kandraan bamotor sarupo terbaru jo mutasi sarato mamiliki unit palayanan

 Sijarah SAMSAT 
Proses papanjang STNK harus mambuang wakatu cukuik lamo karano mesti mandatangi tigo kantua. Mambayia pajak harus datang ka kantua pajak. Bisuaknyo, inyo nan hendak mambayia Sumbangan Wajib Dana Kecelakaan Lalu Lintas (SWDKLLJ) dan harus mandatangi kantua Asuransi Jasa Raharja, dan urang nan mambayia pun harus mandatangi kantua polisi lalu lintas untuak mamparoleh STNK. Masiang-masiang instansi alum taintegrasi di wakatu itu.

 1974-1976 
Dengan tujuan registrasi jo identifikasi forensik ranmor jo data pangemudi labiah akuraik, kecepatan jo kamudahan palayanan kapado masyarakaik, dilakukanlah ujicubo pambentukan SAMSAT di Polda Metro Jaya.

 1976-1988 
Badasarkan INBERS 3 Menteri, Menhankam, Menkeu & Mendagri No. Pol. KEP/13/XII/1976, NO.KEP-1693/MK/IV/12/1976, 311 Taun 1976 bahwasanyo konsep SAMSAT diberlakuan di saluruah Indonesia, dimano Kepolisian RI, PT Jasa Raharja (Persero) & Dinas Pendapatan Provinsi basamo-samo. Meski dek baitu masiang-masiang instansi manabikan tando bukti untuak satiok palunasan kewajiban di SAMSAT.

Forum "Penataran Para Pimpinan Dinas Pendapatan Daerah Provinsi Daerah Tingkat I se-Indonesia" diselanggaraan di Jakarta dari tanggal 9 s.d 17 April 1976 dek Badan Pendidikan dan Latihan Departemen Dalam Negeri Badasarkan Surek Keputusan Menteri Dalam Negeri No. 46 Taun 1976 tanggal 24 Maret 1976.

Pedoman/Panunjuak Pelaksanaan Sistem Administrasi Manunggal Dibawah Satu Atok dalam pangaluaan STNK, Pambayia PKB/BBNKB, SWDKLLJ nan dituangkan dalam surek edaran menteri dalam negeri No. 16 Taun 1977 tanggal 28 Juni 1977.

 1988-1993 
Badasarkan INBERS, Menhankam, Menkeu & Mendagri No. INS/03/X/1988, No. 5/IMK.013/1988, No. 13A Taun 1988 dilakuan panyederhanaan dokumen yaitunyo formulir pamohonan/pandaftaran STNK/Pajak/SWDKLLJ digabuang jadi ciek. 

Tando palunasan alah mambayia SWDKLLJ PT Jasa Raharja (Persero) nan tacantum dalam STNK/STCK balaku sabagai pangganti polis asuransi (sertifikat)

 1993-1999 
Dibalakuan revisi maso balaku STNK jo TNKB dari 1 taun manjadi 5 taun namun satiok taunnyo malakuan pangesahan STNK badasarkan INBERS Panglima Angkatan Bersenjata, Menkeu & Mendagri No.INS/02/II/1993. No. 01/IMK.01/1993, No.2A Taun 1993. Mekanisme mampapanjang STNK dibantuak 5 pokja (loket) untuak palayanan.

 1999 s.d Sekarang 
Badasarkan INBERS Menhankam, Menkeu, Mendagri No. Pol. INS/03/M/X/1999, No. 6/IMK.014/1999, No. 29 Taun 1999 manetapkan panyamparonoan jo panyadarhanoan sistem operasi palayanan dari 5 loket manjadi 2 loket.

Pambayiaan SWDKLLJ nan tatera pado SKPD bafungsi sabagai pangganti polis asuransi (sertifikat). Tando palunasan jo pangesahan digabuang jo surek ketetapan pajak daerah (SKPD) nan alah divalidasi cash register sabagai tando bukti pambayiaan.